মাধবপুর প্রতিনিধি \ মাধবপুরে পৃথক দু’টি স্থানে অভিযান চালিয়ে বিপুল পরিমাণ ভারতীয় মদ উদ্ধার করেছে বর্ডার গার্ড বাংলাদেশ (বিজিবি)। বিজিবি ৫৫ ব্যাটালিয়নের অধিনায়ক লেঃ কর্ণেল সাজ্জাদ হোসেন জানান-গতকাল বুধবার ভোররাতে ধর্মঘর সীমান্ত ফাঁড়ির সুবেদার আবু হানিফের নেতৃত্বে বিজিবি টহলদল দেবপুর এলাকায় অভিযান চালিয়ে ৪৮ বোতল ও হরষপুর সীমান্ত ফাঁড়ির নায়েক সুবেদার দবিরউদ্দিনের নেতৃত্বে বিজিবি টহলদল দারিয়াপুর এলাকায় অভিযান চালিয়ে ২৪ বোতল ভারতীয় মদ উদ্ধার করেন। এসময় বিজিবি’র উপস্থিতি টের পেয়ে মাদক ব্যবসায়ীরা পালিয়ে যায়।